ורגלמיר מוזכרת מספר פעמים ב"הטעיה של גילבי", החלק השני באדה הפרוזאית. ה"הפחות קמעא במעלתו" ו"הנעלה" ממקמים את הבאר בניפלהיים ומונים את הנהרות היוצאים מן המעין ומגיעים עד למקום משכנם של האלים האסירים. לדברים, בבאר שוכנים נחשים רבים מספור ורובץ בו הדרקון נידהוג, המכרסם את אחד משורשי יגדראסיל. "הנעלה" חוזר על הסיפור אודות האייל איקת'ירניר על מנת להסביר את מקור המעיין.
טקס פרסי האקדמיה הבריטית לקולנוע ה-18
טקס פרסי האקדמיה הבריטית לקולנוע ה-18 שמעניקה האקדמיה הבריטית לאמנויות הקולנוע והטלוויזיה, נערך בשנת 1965, בו הוענקו פרסים לסרטים הטובים ביותר של שנת 1964.
זוכים ומועמדים.
הסרט הטוב ביותר.
דוקטור סטריינג'לאב
השחקן הזר הטוב ביותר.
מרצ'לו מסטרויאני – אתמול, היום, מחר
השחקן הבריטי הטוב ביותר.
ריצ'רד אטנבורו – "Seance on a Wet Afternoon" ו"תותחי בטאסי"
השחקנית הזרה הטובה ביותר.
אן בנקרופט – "The Pumpkin Eater"
השחקנית הבריטית הטובה ביותר.
אודרי הפבורן – חידון בחרוזים
התסריט הבריטי הטוב ביותר.
אוכל הדלעת – הרולד פינטר
הסרט הבריטי הטוב ביותר.
דוקטור סטריינג'לאב
לאפים
שקארי ריצ'רדסון
שקארי ריצ'רדסון (באנגלית: Sha'Carri Richardson; נולדה ב-25 במרץ 2000) היא אצנית אמריקאית, אלופת המכללות (2019) ושיאנית העולם הנוכחית לנוער (2019) בריצת 100 מטר (10.75 שניות). שיאה האישי של ריצ'רדסון בריצת 100 מטר (10.72 שניות) מדרג אותה במקום השישי בכל הזמנים בריצה זו.
ביוגרפיה.
ריצ'רדסון נולדה וגדלה בדאלאס, טקסס. היא לומדת ומתאמנת באוניברסיטת מדינת לואיזיאנה בהדרכתו של האצן דניס מיצ'ל .
אלופת המכללות.
בתחרות שנערכה בפאייטוויל ארקנסו ב-11 במאי 2019 קבעה ריצ'רדסון בריצת 100 מטר שיא אישי חדש של 11.00 שניות. שבועיים לאחר מכן, במוקדמות לאליפות המכללות שנערכו בג'קסונוויל, פלורידה ב-24 במאי היא קבעה בריצת 100 מטר שיא אישי חדש של 10.99 שניות. באליפות המכללות עצמה שנערכה באוסטין, טקסס ב-8 ביוני היא זכתה בשתי מדליות, זהב וכסף. מדליית זהב, בריצת 100 מטר בשיא עולם חדש לנוער של 10.75 שניות, שיפור לשיא הוותיק בן ה-42 שנה מרליס גר ממזרח גרמניה 10.88 שניות. תוצאה זו מהווה שיא מכללות חדש, תוצאת השנה בעולם בכל הזמנים ומדרגת אותה במקום התשיעי. מדליית כסף, בריצת 200 מטר בתוצאה של 22.17 שניות, אחרי אנגלבן אנלוס (22.16 שניות). על הישגיה במכללות זכתה בגביע באוורמן.
בתחרות שנערכנה במונטוורד, פלורידה ב-10 באוגוסט 2020 קבעה ריצ'רדסון בריצת 100 מטר תוצאה של 10.95 שניות ובריצת 200 מטר שיא אישי חדש של 22.00 שניות.
בתחרות שנערכה במיראמאר, פלורידה ב-10 באפריל 2021 קבעה ריצ'רדסון בריצת 100 מטר שיא אישי חדש, תוצאת השנה בעולם ואת התוצאה שמדרגת אותה במקום שישי בכל הזמנים של 10.72 שניות. שבוע לאחר מכן, בתחרות שנערכה גיינסוויל, פלורידה ב-16 באפריל היא ניצחה בריצת 200 מטר בתוצאה של 20.11 שניות. חודש לאחר מכן, בתחרות שנערכה בוולנאט, קליפורניה ב-9 במאי היא ניצחה בריצת 100 מטר בתוצאה של 10.77 שניות. בשלב המוקדמות היא קבעה תוצאה של 10.74 שניות.
במבחנים האמריקאים לאולימפיאדת טוקיו שנערכו ביוג'ין אורגון ביוני אותה שנה היא זכתה בזהב בריצת 100 מטר בתוצאה של 10.86 שניות, לפני ג'וויאן אוליבר (10.99 שניות) וטינה דניאלס (11.03 שניות). היא נכשלה בבדיקה למציאת חומרים אסורים. בבדיקה נמצא מריחואנה בגופה של ריצ'רדסון והיא הושעתה לחודש אחד, עד 28 ביולי, השעיה שמעשית מסתיימת יומיים לפני שתחרויות האתלטיקה באולימפיאדה נפתחות, ב-30 ביולי. היא הודתה שעישנה מריחואנה, אך אמרה שעשתה זאת לאחר שכתב חשף בפניה שאימה הביולוגית הלכה לעולמה. באותו זמן היא הייתה באורגון, מדינה בה מריחואנה היא חוקית. לדבריה: "אני יודעת מה עשיתי, אני יודעת מה אני אמורה לעשות, ועדיין החלטתי לעשות את זה. אני לא רוצה לתרץ תירוצים ולא מחפשת שום אמפתיה. אבל במצב שהייתי באותו רגע, לגלות משהו כזה, להתמודד עם היחסים שהיו לי עם אמא שלי, זה בהחלט היה נושא קשה עבורי".
התאחדות האתלטיקה האמריקאית בהתייעצות עם הוועד האולימפי האמריקאי, החליטו לא להכליל כלל את ריצ'רדסון בנבחרת. "יש לנו סימפתיה גדולה לשקארי ומבינים את נסיבותיה המקלות. יחד עם זאת עלינו לשמור על הוגנות גם כלפי יתר הספורטאים שניסו להגשים את החלום האולימפי".
חיים אישיים.
בשנת 2021 הודיעה ריצ'רדסון שיש לה בת זוג.
מראשיה מוטורס
מראשיה מוטורס (באנגלית: Marussia Motors) הייתה חברה רוסית לייצור רכבי ספורט שנוסדה בשנת 2007. זו החברה הרוסית הראשונה שייצרה רכבי-על. מהנדסיה תכננו ויצרו אב טיפוס של שני רכבי ספורט מדגם B1 ו-B2. החברה הוקמה על ידי נהג המרוצים לשעבר ניקולאי פומנקו. הדגם הראשון מראשיה B הושק בדצמבר 2008 באולם מאנייז' החדש במוסקבה.
בשנת 2010, היא רכשה נתח משמעותי מנבחרת הפורמולה אחת, Virgin Racing אשר מאוחר יותר שמו שונה לצוות מרוסיה F1. הקבוצה התחרתה ב-F1 בין 2012 ל-2014. לצורך השתתפותה במרוצי פורמולה 1, החברה בנתה מכונית מסדרת "MR" בשם מראשיה MR02.
בחודש אפריל 2014 פורקה חברת "מראשיה מוטורס", כאשר העובדים עברו למכון טכני ממשלתי. צוות ה"מראשיה F1" המשיך להתחרות כישות בריטית עצמאית מחברת הרכב הרוסית, עד שפוזרה בהמשך, ב-7 בנובמבר 2014. מרבית העובדים נקלטו במכון המחקר המדעי לרכבים ומנועים (NAMI) ועמלו על פיתוח הלימוזינה הנשיאותית "אאורוס סנאט".
באוקטובר 2019, המשקיע הראשי בחברה החל להשקיע שוב בתעשיית מכוניות הספורט עם כוונה לשוב ולהשקיע ברכבי ספורט תחת המותג Marussia.
Marussia
מרכז תרבות ע&quot;ש ראסל
Back to Titanic
Back to Titanic (בעברית: בחזרת אל הטיטניק) הוא פסקול של המלחין היהודי-אמריקאי ג'יימס הורנר. הפסקול יצא לאור ב-25 באוגוסט 1998, על ידי חברת התקליטים סוני מיוזיק אנטרטיינמנט, כפסקול המשך ל-"".
עם יציאתו, נכנס הפסקול אל המקום ה-2 במצעד הבילבורד 200.
רקע ויציאה.
בשבוע הראשון לצאתו, התברג האלבום במקום ה-7 במצעד הבילבורד 200, ושבוע לאחר מכן עלה אל המקום ה-2, כאשר נמכר באותו השבוע בכ-164,000 עותקים. בסופו של דבר, לא הצליח האלבום להעפיל את צמרת המצעד, בעקבות כך שנחסם על ידי "The Miseducation of Lauryn Hill" של לורן היל.
במרוצת השנים, העניק איגוד תעשיית ההקלטות האמריקאי את תואר הפלטינה לאלבום, על מכירות של מיליון עותקים במדינה.
מראשיה MR02
מראשיה MR02 (ברוסית: Marussia MR02) היא מכונית מרוץ פורמולה אחת שתוכננה תחת הנהגתו של המנהל הטכני של מרוסיה, ￼￼פאט סימונדס. הופעת הבכורה במסגרת תחרותית הייתה עונת 2013, שבה נהגו מקס צ'ילטון וג'ולס ביאנצ'י, שהחליפה אתלואיז ראציה.
המכונית הושקה ב -5 בפברואר 2013, מה שהופך את MR02 למכונית הראשונה שחברת מראשיה (וקודמתה Virgin Racing) השלימה בזמן לקראת בדיקות החורף.
טניה טגק
טניה טגק (בעלת עיטור מסדר קנדה) (נולדה כטניה טגק גיליס, 5 במאי 1975), מוכרת גם בתור טגק, היא זמרת קנדית ממוצא אינואיטי ששרה בסגנון שירה אינואיטית גרונית (Inuit throat singing) במקור ממפרץ קיימברידג' (Ikaluktuuttiaq) בנונאווט, קנדה, הממוקם בחוף הדרומי של האי ויקטוריה.
טגק שרה מוזיקה עכשווית בה היא משלבת שירה גרונית, והבעה קולית ייחודית.
חיים וקריירה.
טגק נולדה וגדלה בנונאווט, קנדה. בגיל 15, לאחר שלמדה בבית הספר בקיימברידג' ביי, טגק עברה לילונייף, בטריטוריות הצפון-מערביות כדי להצטרף לבית הספר התיכון "סר ג'ון פרנקלין", בו היא החלה לראשונה לתרגל את סגנון השירה הגרונית. לאחר סיום לימודיה שם, טגק למדה אמנות חזותית במכללת נובה סקוטיה לאמנות ועיצוב, ובעודה לומדת שם פיתחה צורה של שירת סולו ייחודית משלה לשירה גרונית אינואיטית, שנעשית בדרך כלל על ידי שתי נשים. החלטתה ללכת בכיוון של שירת סולו בסופו של דבר התבררה כהחלטה פרגמטית: לא היו לה זמרים שותפים.
ההופעה של טגק נהייתה פופולרית בפסטיבלים קנדיים עממיים, כמו פסטיבל "Folk on the Rocks" בשנת 2005 ועוד. טגק התפרסמה לראשונה בקנדה ובעולם בעקבות שיתופי פעולה שלה עם הזמרת ביורק, כולל בסיבובי הופעות ברחבי העולם ובאלבום של ביורק משנת 2004: Medúlla. טגק הופיעה גם עם רביעיית קרונוס ועם להקת Shooglenifty וגם הוצגה לקהל הרחב ברשת הטלוויזיה: APTN - רשת הטלוויזיה של העמים האבוריג'ינים.
בשנת 2005, אלבום של טגק בשם "סינה" ("Sinaa)" (משמעות המילה בשפה האינוקטיטוט: "קצה") היה מועמד לחמישה פרסים בטקס המוזיקה האבוריג'ית בקנדה. בטקס שנערך ב - 25 באוקטובר 2005, זכה האלבום בפרס האלבום הטוב ביותר עבור הפקה, עיצוב האלבום הטוב ביותר וטגק עצמה זכתה בפרס האמן הטוב ביותר בטקס. האלבום גם היה מועמד בטקס פרסי ג'ונו לשנת 2006 לפרס ההקלטה האבוריג'ינית הטובה ביותר. כמו כן ב 2005, טגק שיתפה פעולה עם מספר אמנים בולטים: הזמרת אוקנה טאשאן זאם, זמרת חומאי בסגנון שירה גרונית, עם ווימה סאראי, ועם לאפים השרים בסגנון יוייק מפינלנד, כדי להוסיף קולות שמאניים בהקלטה.
למרות שטגק ידועה בעיקר בזכות השירה הגרונית שלה, היא גם אמנית מעוטרת ואת עבודתה האמנותית ניתן היה לראות במדריך הטלפוני של שנת 2003 בנוסרווסתטל בצפון קנדה.
האלבום שלה שיצא בשנת 2008 בשם "Auk / Blood" כולל שיתופי פעולה עם הזמר האמריקאי מייק פטון, ועוד אמנים נוספים. בשנת 2011, טגק הוציאה אלבום שהוקלט בהופעה חיה ונקרא "אנוראקטוק". הוא הוקלט במהלך הופעה של טגק בפסטיבל בינלאומי למוזיקה שנערך בוויקטוריה-וויל, עיר במרכז פרובינציית קוויבק.